Garden Place Guest House | LekkeSlaap
Garden Place Guest House: Hooffoto's
Adres: Gardenstraat 53, Orchards, Johannesburg, 2192, Gauteng
Garden Place Guest House is sentraal geleë in die gevestigde voorstad Orchards in Johannesburg. Hierdie rustige toevlugsoord bied gerieflike verblyf in standaardkamers, luukse ateljeewoonstelkamers en kothuise. Die byderwetse voorstad Norwood met sy gewilde restaurante en spesialiteitswinkels is net om die draai van die gastehuis.
Die bekoorlike standaardkamers is in die bestaande ou huise op die erf geleë. Elke standaardkamer beskik oor 2 enkelbeddens of 'n dubbelbed, asook 'n privaat badkamer en 'n yskas. Die ateljeewoonstelkamers is smaakvol ingerigte selfsorgwoonstelle met kombuisies wat oor die tuine uitkyk. Elke kothuis bestaan uit 'n sitkamer, 'n eetkamer, 'n slaapkamer, 'n volledige badkamer en 'n toegeruste kombuis. Al die standaarkamers, ateljeewoonstelkamers en kothuise beskik oor TV's, telefone, digitale kluise, lugversorging, verwarming en word daagliks skoongemaak.
Die gastehuis bied 24 uur-sekuriteit wat sekuriteitswagte en elektroniese afstandbeheer-hekke insluit. Gaste het toegang tot 2 swembaddens, braaigeriewe, idilliese tuine en 'n eetkamer wat sitplek vir tot 40 gaste bied en oor die pragtige tuin en swembad uitkyk. Daar is 'n besigheidssentrum met 'n internetkafee, 'n rekenaar, 'n drukker, 'n faksmasjien en 'n fotostaatmasjien. Gaste het ook toegang tot WiFi. Die konferensiekamers bied sitplek vir 15 tot 64 mense en is ideaal vir multi-funksies. Daar is parkeerplek onder motorafdakke teen geen ekstra koste beskikbaar. Droogskoonmaak- en wasgoeddienste kan ook gereël word.
Daar is bussies beskikbaar wat na die O.R. Tambo Internasionale Lughawe, Rosebank, Eastgate, Sandton en Ellis Park gaan. Die gastehuis is ongeveer 15 minute van Rosebank, Eastgate en Sandton af.
Gardenstraat 53, Orchards, Johannesburg, 2192, Gauteng
https://travelground.imgix.net/AAEAAQAAAAAAAAAAAAAAJDc0NDNhMzllLWQ0OWMtNDI1Mi05OGEyLTllZDhkODRmMTFhNg?w=1440&h=960&fit=crop&auto=enhance,format,compress&q=80 Vanaf R1 055 per nag (plek vir 2) 53 Garden Road Orchards 2192 Gauteng 086 999 0018 09:00-21:00 11:00 -26.155492966192 28.082199855156